
ОБЩИНСКИ СЪВЕТ
8000 Бургас, ул.”Александровска” № 26
тел.: 056/ 84 13 00; факс: 056/ 86 09 10
www.burgascouncil.org; e-mail: council@burgas.org

К О М И С И Я     по чл. 4 на 
ПРАВИЛНИКА за ФИНАНСОВО ПОДПОМАГАНЕ на ПРОЦЕДУРИ ИНВИТРО 
на ЛИЦА, ДВОЙКИ и СЕМЕЙСТВА с РЕПРОДУКТИВНИ ПРОБЛЕМИ, 
ЖИВУЩИ на ТЕРИТОРИЯТА на ОБЩИНА БУРГАС
П Р О Т О К О Л  № 43
Днес, 20.07.2017 г. (четвъртък) от 15:30 часа, се проведе заседание на Комисията по чл. 4 от Правилника за финансово подпомагане на процедури инвитро на лица, двойки и семейства с репродуктивни проблеми, живущи на територията на Община Бургас (Правилника).
На заседанието присъстваха: Лиляна Драгоева, Шерафет Мехмед, Георги Митев, Панайот Жечков и Станислав Андреев. 
Д-р Антонио Душепеев не взема участие в заседанията на Комисията поради представена декларация по чл. 12, т. 3 от Закона за предотвратяване и установяване конфликт на интереси.
По предложение на Лиляна Драгоева присъстващите избраха единодушно Панайот Жечков за председателстващ заседанието.

Заседанието откри и ръководи  Панайот Жечков следния 
ДНЕВЕН РЕД:
Точка единствена
Разглеждане на неотложни технически въпроси, свързани с предстоящата работа на Комисията
--------------------------------------------------------------------------------
По точката
Председателстващият заседанието заяви, че поради назначаването на д-р Миразчийски за изпълнителен директор на УМБАЛ Бургас и неучастието на д-р Душепеев, е невъзможно да се разглеждат подадените заявления за финансово подпомагане на процедури инвитро без присъствието на компетентно медицинско лице.
Панайот Жечков предложи да се привлече външен консултант съгласно чл. 23, ал. 2 от Правилник за организацията и дейността на Общинския съвет и взаимодействието му с общинската администрация на Община Бургас, за следващото заседание на Комисията, което да се проведе през месец октомври. Той добави, че след съгласуване Председателят на Общинския съвет ще сключи договор с привлечения експерт, съгласно чл. 23, ал. 3 от цитирания правилник. 
След кратки дебати членовете на Комисията подкрепиха направените две предложения и с единодушие от 5 гл. „за“, 0 гл.„против“ и 0 гл. „въздържали се”, комисията взе следното
РЕШЕНИЕ:

1. Да се привлече експерт извън състава на Общинския съвет съгласно чл. 23, ал. 2 от Правилник за организацията и дейността на Общинския съвет и взаимодействието му с общинската администрация на Община Бургас.
2. След съгласуване Председателят на Общинския съвет да сключи договор с привлечения експерт, съгласно чл. 23, ал. 3 от Правилник за организацията и дейността на Общинския съвет и взаимодействието му с общинската администрация на Община Бургас.
3. Следващо заседание на Комисията с участието на привлечения експерт да бъде насрочено за месец октомври, 2017 год.
--------------------------------------------------------------------------------

Председателстващ: 
……………………………..



Панайот Жечков

Членове:       ……………………………..
Лиляна Драгоева 
…………………………….
Георги Митев

…………………………….

Станислав Андреев
…………………………….
Шерафет Мехмед, 
Протоколист:……………



( М. Франц)

